Taalgebruik: spervuur of kruisvuur?Argieffoto (Foto: imgkid.com) Wanneer jy jou in die middel van ŉ skietery uit alle rigtings bevind, is jy letterlik in die kruisvuur, soos ŉ kind wat in die kruisvuur van bendes gewond is. Spervuur word gebruik in verband met troepe wat te staan kom voor ŉ “curtain of fire” – hewige geweer- of kanonvuur wat hulle in hul spore stuit. Figuurlik kan albei gebruik word, maar oorweeg gerus kruisvuur waar dit toepasliker is as spervuur. ŉ Mens kan jou moontlik vasloop in of te staan kom voor die hewige spervuur van kritici, maar jou midde-in hewige kruisvuur bevind as jy van alle kante met vrae en kritiek bestook word. Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering